โครงการคนละครึ่งระยะที่ 3 รอบที่ 2 ใช้ได้แล้ววันนี้ถึง 31 ธันวาคม 2564
นางสาวกาญจนา ตั้งปกรณ์ ผู้อำนวยการสำนักนโยบายภาษี กระทรวงการคลัง เปิดเผยว่า ในวันนี้ (1 ต.ค. 64) กระทรวงการคลัง ได้โอนวงเงินสนับสนุนให้แก่ผู้ได้รับสิทธิ์โครงการคนละครึ่ง ระยะที่ 3 รอบที่ 2 เพิ่มเติม จำนวน 1,500 บาทต่อคน ซึ่งนำไปรวมกับวงเงินสิทธิ์คงเหลือจากรอบแรกโดยอัตโนมัติ สำหรับประชาชนที่ลงทะเบียนใหม่ เพื่อรับสิทธิ์โครงการคนละครึ่ง ระยะที่ 3 หลังวันที่ 1 ตุลาคม 2564 จะได้รับวงเงินสิทธิ์รวมทั้งสิ้น 3,000 บาท ครงการคนละครึ่ง ระยะที่ 3 ยังมีสิทธิ์คงเหลืออยู่ประมาณ 850,000 สิทธิ์ และใช้ได้ไปจนถึง 31 ธันวาคมนี้ โดยประชาชนที่สนใจเข้าร่วมโครงการลงทะเบียนสมัครเข้าร่วมได้อย่างต่อเนื่องตั้งแต่เวลา 06.00 น.– 22.00 น. ของทุกวันจนกว่าจะครบ 28 ล้านสิทธิ์ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชันเป๋าตังสำหรับโครงการคนละครึ่ง ระยะที่ 3 ขณะนี้มีผู้ใช้สิทธิ์สะสมจำนวน 24 ล้านราย จากผู้เข้าร่วมโครงการรวม 27 ล้านราย มียอดการใช้จ่ายสะสมรวม 67,743 ล้านบาท แบ่งเป็นเงินที่ประชาชนจ่าย 34,475 ล้านบาท และรัฐร่วมจ่าย 33,267 ล้านบาท โดยมีจำนวนผู้ใช้สิทธิ์ครบ 1,500 บาท กว่า 10 ล้านรายวันที่ 4 ตุลาคม เป็นต้นไป ประชาชนจะสามารถใช้สิทธิคนละครึ่งเฟส 3 และยิ่งใช้ยิ่งได้ ผ่านแพลตฟอร์มฟู้ดเดลิเวอรี่ เฉพาะค่าเครื่องดื่มและอาหาร อย่าง GRAB FOOD และ LINE MAN ได้ โดยตอนนี้มีร้านค้าเข้าร่วมโครงการแล้วกว่า 30,000 ราย